kardosdrur/scandi-wiki huggingface dataset:
Sagfjorden

Sagfjorden er navnet på flere fjorde i Norge:

 Sagfjorden (Hamarøy og Steigen) – en fjordarm af Vestfjorden i Nord-Salten i Nordland.
 Sagfjorden (Sørfold) – en fjordarm af Sørfolda i Sørfold kommune i Nordland.
 Sagfjorden (Sør-Varanger) – en lille fjord i Sør-Varanger i Finnmark.
 Sagfjorden (Salangen) – den inderste del af fjorden Salangen i Salangen kommune i Troms.
Timmels Joch

Timmels Joch er et højt bjergpas i Østrig beliggende i 2.474 meters højde i Ötztal Alperne. Den italienske benævnelse er Passo del Rombo. Passet ligger på grænsen mellem Østrig og Italien.

Timmels Joch forbinder Ötztal-dalen i den østrigske delstat Tyrol med Passeier-dalen i den italienske provins Sydtyrol. Passet kaldes undertiden den hemmelige passage, fordi passet benyttes ganske lidt i forhold til det meget lettere og lavere beliggende Brennerpasset øst for Timmelspasset. Bjergvejen over passet er lukket i vinterhalvåret. Vejen er typisk farbar fra først i juni til slutningen af oktober.

Galleri

Opførelsen af vejen 
Første planer om en vej over passet eksisterede allerede i det 19. århundrede. Den 17. juli 1959 blev vejen op til passet anlagt. Det varede dog yderligere ni år, før forbindelsen med Sydtyrol blev åbnet for offentlig biltrafik.

Der var på den italienske side en afbrudt militærvej på den stejle sydlige opkørsel. Mussolini havde bygget denne i 1930'erne i tilfælde af en invasion af Tyrol. I lyset af Hitler-Mussolini-aftalen blev arbejdet stoppet i 1939 - angiveligt den dag de to diktatorer mødtes på Brenner-passet. 

Den 15. september 1968 blev pasvejen åbnet for gennemgående trafik. Denne geografiske fusion udgjorde en milepæl for både turisme og økonomien i dalsamfundene i Passeiertal og Ötztal.

Område 
Pasvejen går forbi byer som Sôlden, Obergurl og Hochgurl på den østrigske side.

Kildehenvisninger

Eksterne henvisninger 

Bjergpas i Østrig
Bjergpas i Italien
Bjergpas i Alperne
Glass (film fra 2019)

Glass er en amerikansk superheltefilm skrevet, produceret og instrueret af M. Night Shyamalan. Filmen er en crossover og efterfølger til Shyamalans tidligere film Unbreakable (2000) og Split (2016) og er den sidste film i Unbreakable-trilogien. Bruce Willis, Samuel L. Jackson, Spencer Treat Clark og Charlayne Woodard gentager deres roller fra Unbreakable, mens James McAvoy og Anya Taylor-Joy gentager deres roller fra Split, med Sarah Paulson, Adam David Thompson og Luke Kirby i nye roller i denne film. I filmen bliver figuren David Dunn låst inde på et mentalsygehus sammen med sin ærkefjende Mr. Glass og multi-personligheden "The Horde" og må kæmpe mod en psykiater, der er ude på at bevise, at trioen rent faktisk ikke har superhelte-evner.

Medvirkende 
 James McAvoy som Kevin Wendell Crumb
 Bruce Willis som David Dunn
 Samuel L. Jackson som Elijah Price
 Sarah Paulson som Dr. Ellie Staple
 Anya Taylor-Joy som Casey Cooke
 Spencer Treat Clark som Joseph Dunn
 Charlayne Woodard som Fru Price
 Adam David Thompson som Daryl
 Luke Kirby som Pierce

Referencer

Eksterne henvisninger 
 

Film fra Universal Pictures
Film instrueret af M. Night Shyamalan
Engelsksprogede film
Amerikanske film fra 2019
Science fiction-film fra USA
Thrillerfilm fra USA
Claudia Rompen

Claudia Rompen (født 27. januar 1997) er en hollandsk håndboldspiller, der spiller for HH Elite i Damehåndboldligaen og Hollands kvindehåndboldlandshold.

Referencer 

Håndboldspillere fra Nederlandene
Håndboldspillere fra SønderjyskE Håndbold
Håndboldspillere fra Horsens HK
Hestfjorden

Hestfjorden er en fjordarm af Kanstadfjorden, på sydsiden af Hinnøya, i Lødingen kommune i Nordland  fylke  i Norge. Den knap 4 kilometer i vestlig retning fra indløbet mellem Kattneset i nord og Rinøya i syd. Den indre del (ca. 1 km) hedder Mellomfjorden. Fra Straumneset fortsætter to små forgreninger, Mattisfjorden (440 m) og Larsfjorden (515 m).

I nord ligger Hesttinden (506 moh.) og i syd går den omtrent 700 meter lange fjordarm Mølnfjorden ind til foden af Ytterstadfjellet (446 moh.). Fylkesvej 837 går langs nordsiden og krydser over Mellomfjorden og Mølnfjorden. Fylkesvej 691 (Nordland) fortsætter mod øst via Rindbø og Gårdsholmen til Rinøyvåg på Rinøya. Bebyggelsen Hesten ligger på nordsiden.

Kilder og henvisninger 

 

Fjorde i Nordland
Lødingen
Hinnøya
Rajbek Bisultanov

Rajbek Alvievich Bisultanov (født 29. maj 1995) er en dansk landsholdsbryder, med tjetjensk oprindelse, i græsk-romersk bryding. Bisultanov vandt guld ved de europæiske mesterskaber i Bukarest d. 14. april 2019 i vægtklassen op til 82 kg og blev dermed den første danske europamester i brydning siden 1926. Han har også vundet flere medaljer ved de nordiske mesterskaber og er også danmarksmester.

Bisultanov kom som 12-årig til Danmark fra Tjetjenien efter at være flygtet fra krig. I januar 2019 søgte han om permanent opholdstilladelse for at nå at kvalificere sig til OL 2020 med det danske pas.

Rajbeks lillebror Turpal Bisultanov er også succesfuld bryder, der går i sin storebrors fodspor.

Eksterne henvisninger 
 

Brydere fra Danmark
Solstormen den 23. juli 2012

Solstormen den 23. juli 2012 var et usædvanlig stort og stærkt gigantisk soludbrud (CME efter coronal mass ejection). Soludbruddet ramte ca 9 dage ved siden af Jorden, da Solen roterer en gang om sin egen akse hver 25 dage og udbruddet opstod i en region, som ikke vendte direkte mod jorden. Udbruddets styrke var sammenligneligt med den geomagnetiske solstorm i 1859, som forårsagede omfattende skader på elektrisk udstyr verden over, som på den tid hovedsageligt bestod af telegrafstationer.

Til gengæld ramte soludbruddet rumfartøjet , som overlevede udbruddet og gav forskere værdifulde data. Havde soludbruddet ramt Jorden, er det sandsynligt at det ville have påført alvorlig skade på elektroniske systemer på globalt plan. En 2013-undersøgelse anslog, at de økonomiske omkostninger for USA alene, ville have været mellem 0,6 og 2,6 milliarder amerikanske dollar. Ying D. Liu, professor ved Kinas State Key Laboratory for Space Weather vurderede, at det ville have varet omkring fire til ti år, før alt ville normaliseres.

Henvisninger 

Solen
Begivenheder i 2012
Tjekkiet ved sommer-OL 2020

Tjekkiet deltog under Sommer-OL 2020 i Tokyo, som blev afviklet i perioden 23. juli til 8. august 2021.

Medaljer

Medaljevinderne

Referencer 

Lande ved sommer-OL 2020
2020
Sydafrika ved sommer-OL 2020

Sydafrika deltog under Sommer-OL 2020 i Tokyo som blev afviklet i perioden 23. juli til 8. august 2021.

Medaljer

Medaljevinderne

Referencer 

Lande ved sommer-OL 2020
2020
Thailand ved sommer-OL 2020

Thailand deltog under Sommer-OL 2020 i Tokyo som blev afviklet i perioden 23. juli til 8. august 2021.

Medaljer

Medaljevinderne

Referencer 

Lande ved sommer-OL 2020
2020
Sapporo Dome

Sapporo Dome (japansk: 札幌ドーム) er et sportsstadion, der ligger i byen Sapporo på den nordligste ø Hokkaido. Dette stadion anvendes til en række af engagementer indenfor sport og underholdning. Sapporo Dome er udpeget som fodboldstadion under de olympiske lege i 2020.. Ved denne lejlighed, vil stadionet have en kapacitet på 41.484 tilskuere.

Referencer

Eksterne henvisninger
 Officiel hjemmeside 

Idrætsanlæg i Japan
Olympiske anlæg
Sommer-OL 2020
Brabantse Pijl 2019

Brabantse Pijl 2019 var den 59. udgave af cykelløbet Brabantse Pijl. Løbet var en del af UCI Europe Tour-kalenderen og blev arrangeret 17. april 2019. Det blev vundet af hollandske Mathieu van der Poel fra Corendon-Circus.

Hold og ryttere

Danske ryttere 
 Mikkel Frølich Honoré kørte for 
 Christopher Juul-Jensen kørte for 
 Lars Bak kørte for 
 Søren Kragh Andersen kørte for 
 Jesper Hansen kørte for 
 Jonas Aaen Jørgensen kørte for 
 Nicolai Brøchner kørte for 
 Alexander Kamp kørte for 
 Emil Vinjebo kørte for 
 Andreas Stokbro kørte for 
 Torkil Veyhe kørte for

Resultater

Eksterne henvisninger
 

2019
UCI Europe Tour 2019
Klasika Primavera 2019

Klasika Primavera 2019 var den 65. udgave af cykelløbet Klasika Primavera. Løbet var en del af UCI Europe Tour-kalenderen og blev arrangeret 14. april 2019. Løbet blev vundet af colombianske Carlos Betancur fra

Hold og ryttere

Resultater

Eksterne henvisninger

2019
UCI Europe Tour 2019
Paris-Camembert 2019

Paris-Camembert 2019 var den 80. udgave af cykelløbet Paris-Camembert. Løbet var en del af UCI Europe Tour-kalenderen og blev arrangeret 16. april 2019. Løbet blev vundet af franske Benoît Cosnefroy fra .

Hold og ryttere

Resultater

Eksterne henvisninger

2019
UCI Europe Tour 2019
Amstel Gold Race 2019

Amstel Gold Race 2019 var den 54. udgave af cykelløbet Amstel Gold Race. Det var det 18. arrangement på UCI's World Tour-kalender i 2019 og blev arrangeret 21. april 2019. Løbet blev vundet af hollandske Mathieu van der Poel fra Corendon-Circus.

Hold og ryttere

Danske ryttere
Michael Valgren kørte for 
Lars Bak kørte for 
Christopher Juul-Jensen kørte for 
Jakob Fuglsang kørte for 
Mikkel Frølich Honoré kørte for 
Søren Kragh Andersen kørte for

Resultater

Startliste

Eksterne henvisninger

2019
UCI World Tour 2019
Herskind Skole & Børnehus

Herskind Skole og Børnehus er en samlet institution, der består af en folkeskole med klassetrin fra 0. - 9. klasse, en børnehave(ved navn Nordlyset), vuggestue og skole- og fritidsordning(SFO) for både indskolingen og mellemtrinnet. Indskolingens SFO hedder Kometen, mens mellemtrinnets hedder Sirus. Sirius har også en ungdomsklub, hvor der ugentligt samles folk fra udskolingen om aftenen.

Det nuværende skoleleder er Kasper Jensen, mens viceskolelederen er Rikke. Den daglige leder i børnehaven og vuggesten er Lone Honoré.

Institutionen har adresse på Ladingvej 16, 8464 Galten, lige uden for landsbyen, Herskind, og mængden af børnehavebørn og skoleelever er samlet set 270. 

Folkeskoler
Børnehaver
Vuggestuer
Bygninger, konstruktioner og anlæg i Skanderborg Kommune
Mikkel Damgaard

Mikkel Damgaard er en dansk pladeproducer, sangskriver og keyboardspiller. Han er primært kendt for sin tilknytning til bandet Love Shop, som han har spillet med siden 1999.

Karriere 
Efter endt uddannelse på Musicians Institute i Hollywood i Californien i 1992, hvor Mikkel Damgaard fik udmærkelsen “keyboard student of the year”, har han været aktiv på den danske musikscene siden midten af 1990’erne.

Han medvirkede på ex-Flopstarz’ Q’s (Allan Ricky Kristensen) album Me’ på den værste fra 1998, hvor han spillede keyboards. I 1999 medvirkede han på keyboards på Love Shops album Det løse liv. Sideløbende med samarbejdet med Love Shop medvirkede Damgaard på en række udgivelser med bl.a. Camille Jones, Kim Wagner, Dolores J og Danny Cool.

Han medvirkede tillige på de to Love Shop album Anti og National, og livealbummet Copenhagen Screaming!; de tre sidste albums med de oprindelige medlemmer af Love Shop (Unmack og Hassig). Sideløbende hermed medvirkede han på indspilninger med Outlandish, Den Gale Pose, Caroline Henderson og Det brune punktum.

Efter at det oprindelige Love Shop satte samarbejdet på pause, medvirkede Damgaard på soloprojekter fra Jens Unmack og Henrik Hall. Damgaard producerede Halls første soloalbum Solo og har siden produceret musik for en række artister, herunder Sanne Salomonsen.

Da Love Shop blev gendannet med ny besætning, medvirkede Damgaard på keyboards, ligesom han producerede den reorganiserede gruppes første album Frelsens Hær fra 2010 og har spillet med bandet siden. Han er i dag fast medlem af bandet.

Referencer

Eksterne henvisninger 
 

Keyboardspillere fra Danmark
Love Shop
Musikproducere fra Danmark
Tour du Finistère 2019

Tour du Finistère 2019 var den 34. udgave af cykelløbet Tour du Finistère. Løbet var en del af UCI Europe Tour-kalenderen og blev arrangeret 20. april 2019. Det blev vundet af franske Julien Simon fra  for anden gang i karrieren.

Hold og ryttere

Danske ryttere
Jesper Hansen kørte for 
Emil Vinjebo kørte for 
Tobias Kongstad kørte for 
Torkil Veyhe kørte for 
Andreas Stokbro kørte for 
Nicolai Brøchner kørte for 
Mathias Norsgaard Jørgensen kørte for

Resultater

Eksterne henvisninger 
 
 

2019
UCI Europe Tour 2019
Tour of the Alps 2019

Tour of the Alps 2019 var den 43. udgave af det italienske etapeløb Tour of the Alps, tidligere kendt som Giro del Trentino. Løbet var en del af UCI Europe Tour 2019 og blev arrangeret mellem 22. og 26. april 2019. Den samlede vinder af løbet blev russiske Pavel Sivakov fra .

Hold og ryttere

Danske ryttere 
Jonas Gregaard kørte for

Etaperne

1. etape

2. etape

3. etape

4. etape

5. etape

Resultater

Samlede stilling

Sprintkonkurrencen

Bjergkonkurrencen

Ungdomskonkurrencen

Holdkonkurrencen

Eksterne henvisninger 

UCI Europe Tour 2019
2019
Amstel Gold Race for kvinder 2019

Den 6. udgave af Amstel Gold Race for kvinder fandt sted den 21. april 2019. Det var det syvende løb i UCI Women's World Tour 2019. Løbet blev vundet af polske Katarzyna Niewiadoma fra Canyon-SRAM Racing.

Hold

Danske ryttere
Annika Langvad kørte for Boels-Dolmans
Cecilie Uttrup Ludwig kørte for Bigla Pro Cycling

Resultater

Samlet stilling

Startliste

Eksterne henvisninger 

2019
Cykelløb i 2019
Ilgrof

Ilgrof eller Ilgrov er navnet på en tidligere landsby og et sogn på den forhenværende nordfrisiske ø Strand, som gik under i stormfloden 1634. Byen skal allerede være gået under i Manddrunkningen i 1362, men blev senere genbygget igen. Den tabte by lå sydøst for Buphever og nord for Rungholt-bugten i Pelvorm Herred, nu beliggende mellem øerne Pelvorm og Nordstrandmose ved Nørre Hever i Vadehavet.

Ilgrof blev første gang nævnt i 1462. Stednavnet betyder igle-grav. Der findes også skrivemåde Igrof. Ved stormfloden i 1634 omkom her 288 memesker. To vindmøller samt kirkens klokketårn bortrevedes af bølgerne. Ilgrof Kirke blev nedbrudt fire år senere. Kirkens alter og prædikestol kom senere til Pelvorm, klokken til hallig Hoge.

Noter 

Strand (ø)
Landsbyer
G5RV-antenne

En G5RV-radioantenne er en symmetrisk resonant system bestående af en dipolantenne med en balanceret transmissionslinje med en bestemt længde, der fungerer som radioantenne impedanstilpasning, fra dipolfødepunktet til et ubalanceret 50 ohm koaksialkabel. Koaksialkablet er ikke en del af G5RV-radioantennesystemet og kan derfor have en vilkårlig længde til radiotransceiveren.

Oprindelse
Louis Varney (G5RV) opfandt denne radioantenne in 1946. 
G5RV-radioantennen er meget populær i USA. 
Antennen kan anvendes som en vandret dipol, som en skrå dipol, eller en inverteret-V antenne. Med en transmatch, kan den anvendes på alle HF-amatørradiobånd (3,5–30 MHz).

Impedans
Dipolelementet er 15,55 meter og den impedanstilpassende balancerede transmissionslinje kan enten have en karakteristisk impedans på 300 ohm (8,84 meter) eller 450 ohm (10,36 meter). 
Som det er tilfældet med alle elektriske antenner, bør højden af G5RV over jorden være mindst en halv bølgelængde af den længste anvendte bølgelængde.

Den impedanstilpassende balancerede transmissionslinjes ender kan loddes direkte på et ubalanceret 50 ohm koaksialkabel (eller via en 1:1 balun) til radiotransceiveren,, men det tilrådes at anvende balun: Uden balun kan resultere i, at store radiofrekvensstrømme løber på ydersiden af koaksialkablets skærm, hvilket forårsager RF-interferens og forringer antennens polarisation og forstærkning grundet ændring af udstrålingsdiagrammet. En 1:1 strømbalun bør anvendes. 
Anvendelse af en balun har andre fordele såsom mindre modtagent støj og øget ydelse 
Hvis en balun ikke anvendes, anbefales 50 ohm kablet at være mindst 20 meter langt.

En transmatch er ikke nødvendig på antennens nominelle designfrekvens på 14 MHz.

Afledte G5RV-radioantenner 
Der er mange G5RV-radioantennevarianter. To varianter, kaldet (ZS6BKW-antenne, G0GSF-antenne) - og W0BTU-antenne, kan via deres design fungere med flere amatørradiobånd mellem 3,5–28 MHz uden en antennetuner.

Se også
T2FD-antenne

Kilder/referencer 

Antennetyper
Hausen

Hausen kan henvise til:

Schweiz 
 Hausen, Meiringen, i Kanton Bern
 Hausen am Albis, i Kanton Zurich
 Hausen bei Brugg, i Kanton Aargau

Tyskland

Bayern 
 Hausen, Miltenberg, i Landkreis Miltenberg
 Hausen, Niederbayern, i Landkreis Kelheim
 Hausen, Forchheim, i Landkreis Forchheim, Oberfranken
 Hausen, Rhön, i Landkreis Rhön-Grabfeld
 Hausen, Villenbach, Landkreis Dillingen an der Donau
 Hausen bei Würzburg, i Landkreis Würzburg
 Hausen bei Aindling, en lokalitet af Aichach-Friedberg
 Hausen bei Augsburg, en lokalitet i Diedorf, Landkreis Würzburg
 Hausen bei Bad Kissingen, en lokalitet i Bad Kissingen

Baden-Württemberg 
 Hausen im Tal, i Landkreis Sigmaringen
 Hausen am Tann, i Landkreis Zollernalbkreis
 Hausen im Wiesental, i Landkreis Lörrach
 Hausen an der Zaber, i Landkreis Heilbronn
 Hausen an der Möhlin, landsby i Bad Krozingen, Landkreis Breisgau-Hochschwarzwald

Hessen 
 Hausen, Frankfurt am Main; en byområde af Frankfurt am Main

Nordrhein-Westfalen 
 Hausen, Heimbach, del af Heimbach i Kreis Düren
 Hausen, Neunkirchen-Seelscheid, del af Neunkirchen-Seelscheid i Rhein-Sieg-Kreis

Rheinland-Pfalz 
 Hausen, Wied, i Landkreis Neuwied
 Hausen, Birkenfeld, i Landkreis Birkenfeld

Thüringen 
 Hausen, Eichsfeld, i Landkreis Eichsfeld
 Hausen, Bufleben, i Landkreis Gotha

Andet 
 Hausen (månekrater) – et månekrater
Hertha Levefællesskab

Hertha Levefællesskab er et antroposofisk bofællesskab i Landsbyen Herskind et par kilometer vest fra Aarhus.  Det blev startet som tanker i august 1987.  Et par år senere i 1994 blev denne vision sammenfattet: "Et Levefællesskab med voksne udviklingshæmmede, baseret på Rudolf Steiners menneskesyn." Et år senere, 1995, påbegyndte man det praktiske arbejde, og i 1996 blev den første indflytning foretaget.

I 2015 boede der 126 mennesker, hvoraf 26 er voksne udviklingshæmmede.

Stedet arbejde med en såkaldt omvendt integration, hvor folk fra det øvrige samfund kan flytte sammen med blandt andet udviklingshæmmede mennesker.

Kilder og henvisninger

Websted

Kollektiver
Samfund
Hestemøllestræde

Hestemøllestræde er en kort gade i Indre By i København, der går fra Lavendelstræde til Farvergade. Langs med gaden ligger blandt andet Københavns Domhus' arrestbygning og flere afdelinger af Københavns Byret.

Gaden er opkaldt efter en hestemølle, hvor heste trak kværnen ved at gå i en cirkelrund gang. Møllen lå på hjørnet af Hestemøllestræde og Kompagnistræde og kendes fra 1579. Gadenavnet kendes som Hestemøller gade i 1581 og som Hestemølle strede fra 1645.

Bygninger 

I nr. 1 ligger Københavns Domhus' arrestbygning, der har facade mod Slutterigade. Arrestbygningen, domhuset og de to forbindende murbuer over Slutterigade blev opført i 1805-1815 i klassicistisk stil efter tegninger af C.F. Hansen. Arrestbygningen blev udvidet i 1896-1897 efter tegninger af Ludvig Clausen. Den blev fredet i 1918 men blev dog efterfølgende ombygget og restaureret sammen med resten af komplekset i 1940-1942.

Hestemøllestræde 3 blev opført i 1796 for klejnsmed Diderich Schabel. Det blå forhus og det tilhørende sidehus havde begge tre etager til at begynde med men blev forhøjet med en ekstra etage i 1832. De blev fredet i 1964. Hjørneejendommen Hestemøllestræde 5 / Kompagnistræde 34 blev opført i 1932-1934 for Jord- og Betonarbejdernes Fagforening. På trods af at den femetages rødstensejendom er en del yngre end naboerne, er den alligevel forsøgt tilpasset området.

Hestemøllestræde 4 blev opført i 1859 efter tegninger af Christian Hansen for Københavns Kommune. Den var oprindeligt i to etager, men i 1887 blev der tilføjet et mansardtag. I 1904 blev der etableret en bro over gaden til arrestbygningen efter tegninger af Christian Sylow, men den blev senere fjernet. I dag huser bygningen Tinglysningsafdelingen under Københavns Byret.

Hestemøllestræde 6 blev opført i 1908. Bygningen er fire etager høj og fem fag bred, idet det midterste fag er udformet som en midtrisalit med en halvrund gavl øverst. På de øvrige fag er vinduespartierne flittigt udsmykkede. I 1911 etablerede litograf Carl Andreasen og grosserer Julius Lachmann stentrykkeriet og den litografiske anstalt Andreasen & Lachmann her med fire trykmaskiner og 30 ansatte. I dag huser bygningen Foged- og tvangsauktionsafdelingen, Regnskabsafdelingen og Skifteafdelingen under Københavns Byret.

Noter

Eksterne henvisninger 

 Hestemøllestræde på Indenforvoldene.dk
 Hestemøllestræde på Kend København

Gader i Indre By (København)
Eric Harris og Dylan Klebold

Eric David Harris (9. april, 1981 – 20. april, 1999) og Dylan Bennet Klebold (11. september, 1981 – 20. april, 1999) var to amerikanske massemordere, der stod bag massakren på Columbine High School den 20. april, 1999.

Baggrund 
Eric David Harris (født 9. april 1981 - død 20. april 1999) og Dylan Bennet Klebold (født 11. september 1981 - død 20. april 1999) var to amerikanske skoleelever, der blev kendt som gerningsmænd til massakren på Columbine High School. Sammen skød og dræbte de 12
elever og 1 lærer og sårede over 20. Efterfølgende begik Harris og Klebold selvmord i skolens bibliotek.

Eric Harris 

Harris blev født i Wichita, Kansas i USA som søn af Wayne Harris og Katherine Ann Poole. Familien flyttede ofte, fordi Harris’ far, Wayne, arbejdede som transport pilot for det amerikanske luftvåben med 11 forskellige positioner på seks baser i Ohio, Michigan og New York. Hans mor, Katherine, var hjemmegående husmor. Familien flyttede fra Pittsburgh, New York til Littleton, Colorado i juli 1993, da Wayne Harris blev pensioneret fra militær tjeneste.

Dylan Klebold 

Klebold blev født i Lakewood, Colorado i USA som søn af Thomas Klebold og Susan Yassenoff. Klebold var i de yngste klasser aktiv som spejder og gik både til T-Ball, baseball og fodbold. Klebold mødte Eric Harris, da de begge gik på Ken Caryl Middle School.

Referencer 

Skolemassakrer i USA
Grupper
Jeff Bezos

Jeffrey Preston Bezos (; født Jeffrey Preston Jorgensen, 12. januar 1964) er en amerikansk iværksætter, investor, og filantrop. Han er grundlægger, formand og tidligere administrerende direktør og præsident for Amazon, og konsulent for Pentagon.

Bezos blev født i Albuquerque, New Mexico, og er opvokset i Houston, Texas. Han er af dansk afstamning på sin fars side. Han dimitterede fra Princeton University i 1986 med speciale inden for elektroteknik og datalogi. Han arbejdede på Wall Street i en række relaterede områder fra 1986 til begyndelsen af 1994. Han etablerede Amazon i slutningen af 1994 på en rejse fra New York City til Seattle. Virksomheden startede som en online-boghandel og har nu udvidet sig til en bred vifte af produkter og tjenester, herunder video- og musikstreaming. Det er for øjeblikket verdens største online-virksomhed, samt verdens største udbyder af cloud-infrastrukturtjenester via Amazon Web Services.

Washington Post blev i 2013 solgt til Jeff Bezos' Nash Holdings for 250 millioner dollars.

Den 27. juli 2017 blev han verdens rigeste person, da hans estimerede nettoværdi steg til lidt over 90 milliarder dollars. Bezos' rigdom oversteg 100 milliarder dollars for første gang den 24. november 2017, og han blev formelt udpeget som den rigeste person i verden af Forbes den 6. marts 2018 med en nettoværdi på 112 milliarder dollars. Som den første Milliardær på Forbes rigdomsindeks, blev han udnævnt til den "rigeste mand i moderne historie", efter at hans nettoværdi steg til 150 milliarder dollars i juli 2018. Nettoværdien steg yderligere til 182 milliarder dollars i juli 2020

Kilder og henvisninger 

Filantroper fra USA
Dataloger fra USA
Pages with unreviewed translations
Erhvervsfolk fra USA
Amerikanere i 1900-tallet
Amerikanere i 2000-tallet
Milliardærer fra USA
Rivers of Babylon

"Rivers of Babylon" er en rastafarisang fra 1970 skrevet af Brent Down og Trevor McNaughton fra gruppen The Melodians og indspillet af denne gruppe samme år. Teksten er hentet fra Salmernes Bog, kapitel 19 og 137 i Bibelen. Sangen var ikke umiddelbart nogen stor succes, men den blev kendt af et større publikum, da den originale indspilning optrådte i filmen The Harder They Come fra 1972.

I 1978 blev sangen indspillet af gruppen Boney M, først som en single, sammen med hittet "Brown Girl in the Ring", senere på albummet Nightflight to Venus, hvor også hits som "Rasputin" og "Painter Man" var på. "Rivers of Babylon" blev et stort hit for gruppen og kom på førstepladsen i flere europæiske lande, og sangen nåede højere på de amerikanske hitlister (30. pladsen) end nogen af deres sange før havde nået.

Sange fra 1970